Gandia, escenari de l'espot de l'Extra d'Estiu de l'ONCE
05 juliol 2022

## Gandia, escenari de l'espot de l'Extra d'Estiu de l'ONCE05 juliol 2022Última actualització: 05 juliol 2022

![](../gestion/img/b6a1f60f6c4f35794d6374c9297c9f1c2feaf4c01fbb5e600dd18e0865e88d4e.jpg)  
  

Gandia ha estat escollida com a escenari del rodatge de l’espot de l’Extra d'Estiu de l’ONCE. Així, el passat mes de juny, l’equip d’una productora compost per més de 20 persones es va desplaçar a Gandia per a rodar a diverses ubicacions, entre elles, les piscines de l'hotel Bayren i un bloc d’apartaments al passeig marítim Neptú.

_“Una vegada més, Gandia està de moda i som capaços d’atraure aquest tipus d’inversions publicitàries que al llarg de diversos dies han estat gravant a la nostra ciutat”,_ ha remarcat el regidor de Turisme i Platges, **Vicent Mascarell.** En aquest sentit, el Departament de Turisme de l’Ajuntament de Gandia va estar treballant al costat de la productora per a facilitar-los el seu treball i assegurant-se que la imatge que mostra Gandia fóra la millor possible.

_“Que la platja de Gandia siga la imatge del nou espot de l’ONCE és una magnífica notícia. És una gran oportunitat per a Gandia que tota Espanya conega, gràcies a aquesta ambiciosa campanya de publicitat, els nostres atractius turístics, com ara la façana marítima. L’Extra d’Estiu de l’ONCE és una bona excusa perquè ens coneguen arreu d’Espanya i més enllà, si cap”,_ ha indicat Mascarell.

Aquest rodatge s’emmarca dins de la promoció de Gandia que porta a terme el Departament de Turisme com a destinació de pel·lícula a través de la Gandia Film Office_. “__Es tracta d’una campanya que, si l’haguera de pagar l’Ajuntament de Gandia, no tindria prou amb el pressupost municipal destinat a turisme. Per tant, hem de seguir amb aquesta línia per a consolidar-nos com a un destí turístic de sol i platja. Però, al mateix temps, és una gran oportunitat per a captar molts més turistes”,_ hi ha conclòs l’edil de Turisme i Platges.

[Espot](https://youtu.be/86d1RAvH0lo)

[Twittear](https://twitter.com/share)